CORRECCIÓN de erros.-Orde do 25 de marzo de 2010 pola que se establecen as bases reguladoras das axudas en concorrencia competitiva para a implantación de servizos de xestión, substitución e asesoramento nas explotacións agrarias, e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 03/05/2010

Advertidos erros na devandita Orde do 25 de marzo de 2010, publicada no Diario Oficial de Galicia nº 61, do 31 de marzo de 2010, cómpre facer as oportunas correccións:
-Na páxina 4.730, no artigo 5, o punto 10 queda redactado como segue:
«10. Dispoñer dun equipo técnico capaz de atender un volume de explotacións ou de hectáreas ou de animais, de acordo cos niveis sinalados no anexo V desta orde. Estes niveis poderán exceptuarse ou reducirse nas entidades nas que, por razóns excepcionais debidamente xustificadas, o soliciten ou que, por razóns de especial interese social, segundo a definición do artigo 2º desta orde, estea xustificado non ter en conta. No primeiro caso o Servizo Territorial de Explotacións Agrarias onde estea o domicilio social da entidade emitirá un informe sobre a pertinencia ou non desa excepción solicitada».
-Na páxina 4.731, no artigo 7, os puntos 4 e 5 quedan redactados como segue:
«4. Cando a data de inicio de actividade, segundo o sinalado no punto 5 deste artigo, sexa posterior á solicitude de axuda ao abeiro da convocatoria do ano correspondente, serán elixibles os contratos desde a data de inicio da actividade. Mentres que se fose anterior á convocatoria do ano en curso, entón os contratos serán elixibles desde a data da solicitude do mesmo ano.
5. A declaración de inicio da actividade realizarase presentando o anexo XI no prazo máximo de 3 meses, contados a partir da data da primeira contratación, sen prexuízo da data límite de formalización dos contratos sinalada na convocatoria de cada ano, para os efectos de recoñecemento de contratos subvencionables, sen superar en ningún caso a data establecida no artigo 16.2º».
-Na páxina 4.733, no artigo 11, o punto 8 queda redactado como se cita a continuación:
«8. Cando se produza a rescisión dun contrato para un traballador para o cal se concedeu subvención, este deberá substituírse no prazo dun mes, debendo o novo traballador manter as mesmas condicións contractuais do anterior para poder manter as axudas concedidas. Os datos do substituto e a copia cotexada do seu contrato remitiranse no prazo máis breve posible, sen superar os quince días desde a formalización do contrato, á Dirección Xeral de Produción Agropecuaria».
-Na páxina 4.734, no artigo 15 engádese o punto 13, que queda redactado da seguinte maneira:
«13. Declaración segundo anexo XV de ser pequena empresa».
-Na páxina 4.739, na disposición derradeira primeira, a letra b) do punto 2 queda redactado como segue:
«b) Para axudas aos custos laborais brutos de postos de traballo: copia cotexada dos contratos ou prórrogas de persoal, legalmente establecidos, polos cales se concedeu axuda, se non foron entregados no momento da solicitude, copia cotexada das nóminas aboadas e xustificante do seu pagamento, xustificante do pagamento dos gastos da Seguridade Social (TC1, TC2), xustificante de retencións e ingresos a conta do IRPF (modelo 110) e informe de vida laboral da conta ou contas de cotización da entidade con data do 31 de decembro de 2009 e último día do mes da última nómina subvencionada».
-Na páxina 4.739, na disposición derradeira primeira, as letras c), e) e f) do punto 2 quedan redactados como segue:
«c) Declaración actualizada do beneficiario de non ter obtido ou estar pendente de obter outra axuda que sexa incompatible coa subvención concedida (anexo VIII)».
«e) Solicitude de pagamento da totalidade dos gastos considerados como elixibles na concesión da axuda».
«f) Informe-resumo que inclúa a relación das actualizacións levadas a cabo, indicando a data, a explotación e definición da actuación e sinalando as explotacións que se deron de alta e de baixa».
-Na páxina 4.748, modifícase o anexo XII:
ANEXO XII
Relación das explotación urusarias dos servizos de asesoramento e/ou xestión
No punto Programa, onde pon: «(segundo art. 5.B)», debe poñer: «(segundo art. 6.B)».
-Na páxina 4.749, modifícase o anexo XIII:
ANEXO XIII
Relación de postos de traballo
Suprímense os apartados SS empresa e Custo bruto total.
-Na páxina 4.752, modifícase o anexo XVII, que queda redactado como se expón a continuación:
Ver referencia pdf "08200D009P057.PDF"